Maskers wat lewens help red tydens die koronaviruspandemie word nou ’n groot bedreiging vir die natuurlewe. Weggooibare maskers lê die wêreld vol gesaai. Jy trap daarop in die stad, dit lê langs die pad en besoedel die oseaan. ’n Weggooibare masker wat net een keer gedra is, kan jare neem om te ontbind.
Maskers wat net neergegooi word, kan ’n dier sy lewe kos. Voëls en seediere, sowel as huisdiere kan aan die maskers verstik en vassit.
Dit kan gedoen word deur maskers behoorlik weg te gooi en te verseker die rekkies is gesny sodat diere nie daarin kan vassit nie.